Discipulo (christianismo)

In le christianismo, un discipulo es un sequitor dedicate de Jesus Christo. Iste termino se trova in le Nove Testamento solmente in le Evangelios e in le Actos del Apostolos. Originante in le Oriente Medie antique, le concepto de discipulo es un adherente a un maestro. Le discipulato non es le mesme cosa que esser un studente in le senso moderne; un discipulo in le mundo biblic antique imitava activemente tanto le vita como le inseniamento del maestro.

Illo esseva un apprentissage deliberate que rendeva le discipulo completemente formate un copia vivente del maestro.

Le Nove Testamento registra multe sequitores de Jesus durante su ministerio. Alcun discipulos recipeva un mission, tal como le Parve Commission, le commission del septanta in le Evangelio secundo Luca, le Grande Commission post le resurrection de Jesus, o le conversion de Paulo, rendente los apostolos, incaricate de proclamar le evangelio (le Bon Nove) al mundo. Jesus enfatizava que esser su discipulos esserea costose.

Categoria:Christianismo